b"\n_START_ARTICLE_\nEurokommunisme\n_START_SECTION_\nEurokommunismen i Danmark\n_START_PARAGRAPH_\nDanmarks Kommunistiske Parti afviste eurokommunismen. En r\xc3\xa6kke medlemmer af DKP, herunder Dea Trier M\xc3\xb8rch, gav i starten af 1980'erne udtryk for synspunkter, der var p\xc3\xa5 linje med eurokommunismens modstand mod midler som deportation, indl\xc3\xa6ggelse eller eksilering overfor fjender af kommunismen, hvilket f\xc3\xb8rte til, at Dea Trier M\xc3\xb8rch og en r\xc3\xa6kke andre kulturpersonligheder enten forlod partiet eller blev ekskluderet._NEWLINE_Den manglende accept af eurokommunismen i Danmark har bl.a. sin baggrund i, at der allerede ved spr\xc3\xa6ngningen af DKP i 1959 blev etableret et Moskva-kritisk socialistisk parti i form af Socialistisk Folkeparti, ligesom der i 1970'erne og 80'erne i Danmark fandtes en r\xc3\xa6kke kommunistiske og socialistiske partier, der i forvejen var mere eller mindre kritiske overfor Sovjetunionens kommunistiske parti."